Държавен вестник, бр. 83, 2013 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  83
3. изискванията за безопасност на тази 
наредба и съобразно вида на използваните 
спортни оръжия, допустими за употреба на 
спортните обекти – открити спортни стрел-
бища;
4. предвиждания капацитет на спортния 
обект и броя на стрелковите площадки.
Чл. 7. (1) Откритите спортни стрелбища, 
за които се прилага тази наредба, се класи-
фицират в зависимост от предназначението 
им според стрелковите дисциплини на съот-
ветните лицензирани спортни организации, 
както следва:
1. открити спортни стрелбища със стрел-
кови площадки за динамична стрелба;
2. открити спортни стрелбища със стрел-
кови площадки за ловна стрелба;
3. открити спортни стрелбища със стрел-
кови площадки за биатлон.
(2) В спортен обект – открито спортно 
стрелбище, се допускат изграждането и екс-
плоатацията на една или няколко стрелкови 
площадки за един или няколко вида стрел-
кови спорт.
Чл. 8. (1) В зависимост от наличието и 
вида на обезопасяващите съоръжения и/
или естествени прегради откритите спортни 
стрелбища се класифицират, както следва:
1. стрелбище от полеви тип – стрелбище 
без специално конструирани обезопасяващи 
съоръжения и без обезопасяващи естествени 
прегради от топографията на местността по 
направленията на стрелба;
2. стрелбище със специално конструирани 
обезопасяващи съоръжения по направленията 
на стрелба;
3. стрелбище с обезопасяващи естествени 
прегради от топографията на местността (висо-
ки хълмове, високи и стръмни скатове и др.);
4. комбинирани стрелбища – стрелбища, 
съчетаващи обезопасяващи естествени прегра-
ди и специално конструирани обезопасяващи 
съоръжения.
(2) Открити стрелбища от полеви тип може 
да се изграждат за дисциплините за ловна 
стрелба – „СКИЙТ“, „ТРАП“, „ДВОЕН ТРАП“ 
и „СПОРТИНГ“.
Г л а в а  т р е т а
ИЗИСКВАНИЯ ПРИ УСТРОЙСТВОТО НА 
СПОРТНИ ОБЕКТИ – ОТКРИТИ СПОРТНИ 
СТРЕЛБИЩА, ИЗВЪН УРБАНИЗИРАНИТЕ 
ТЕРИТОРИИ
Раздел I
Изисквания при разполагането на открити 
спортни стрелбища извън урбанизираните 
територии
Чл. 9. (1) При определяне на местополо-
жението на откритите спортни стрелбища 
извън урбанизираните територии се отчита 
тяхното безопасно отстояние до най-близките 
урбанизирани територии и/или до територии 
с особена териториалноустройствена защита, 
чийто режим на устройство и контрол се 
урежда със специални закони.
(2) Безопасното отстояние по ал. 1 се оп-
ределя в зависимост от:
1. проектните направления на стрелба 
съобразно предназначението на откритото 
спортно стрелбище според стрелковата дис-
циплина на съответната лицензирана спортна 
организация;
2. наличието на обезопасяващи съоръже-
ния и/или естествени прегради и техния вид 
съгласно класификацията на стрелбището;
3. необходимите минимални безопасни 
отстояния по направленията на стрелба от 
проектните стрелкови позиции до границите на 
съответните територии в зависимост от вида 
и калибъра на предвижданото за употреба 
огнестрелно и/или неогнестрелно оръжие;
4. нормативните изисквания за защита от 
шум и опазване на околната среда;
5. нормативните изисквания към терито-
риите с особена териториалноустройствена 
защита, определени по реда на специални 
закони.
(3) За безопасно отстояние на откритото 
спортно стрелбище до границите на урба-
низирани територии и/или на територии с 
особена териториалноустройствена защита се 
приема най-голямото определено отстояние 
по ал. 2. Отстоянията се отчитат като хори-
зонтални проекции, освен ако изрично не е 
посочено друго.
Чл. 10. (1) Безопасните отстояния по 
направленията на стрелба от стрелковите 
позиции до границите на урбанизираната 
територия се определят в зависимост от вида 
на допустимите за употреба на съответното 
открито спортно стрелбище огнестрелни оръ-
жия и боеприпаси съгласно чл. 4 и балистич-
ните таблици за боеприпасите на допустимите 
оръжия съгласно приложение № 1. 
(2) Балистичните таблици за боеприпаси-
те на допустимите оръжия за проектирания 
спортен обект – открито спортно стрелбище, 
са неразделна част от инвестиционния проект 
на стрелбището.
(3) Намаляване на безопасните отстояния 
по ал. 1 се допуска с до 50 %, ако за всяка 
стрелкова позиция за съответния вид оръжие 
са изградени проектилозадържащи съоръ-
жения в съответствие с приложения № 2, 3 
и 4, с пропорционално завишена височина 
с процента на намаляване на безопасните 
разстояния.
(4) В случаите, когато са предвидени 
допълнителни проектилозадържащи обезо-
пасяващи съоръжения, които не позволяват 
на проектилите или на техни фрагменти да